Q-CON กำไร Q3/58 วูบ แจงรายได้จากการขายหดตัวตามราคาตลาด
Q-CON กำไร Q3/58 ลดกว่า 80% เผยรายได้จากการขายลดลงตามราคาตลาด ขณะที่ค่าใช้จ่ายในการขายและบริหารปรับตัวขึ้น
27 ต.ค. 2558

บริษัท ควอลิตี้คอนสตรัคชั่นโปรดัคส์ จำกัด (มหาชน) หรือ Q-CON และบริษัทย่อย รายงานผลการดำเนินงานไตรมาส 3 ปี 2558 สิ้นสุดวันที่ 30 ก.ย.58 มีกำไรสุทธิ 6.95 ล้านบาท หรือมีกำไรสุทธิ 0.02 บาทต่อหุ้น ลดลง 82.79% จากไตรมาสเดียวกันในปีก่อนที่มีกำไรสุทธิ 40.41 ล้านบาท หรือมีกำไรสุทธิ 0.10 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 15.99 ล้านบาท หรือมีกำไรสุทธิ 0.04 บาทต่อหุ้น ลดลง 87.53% จากช่วงเดียวกันในปีก่อนที่มีกำไรสุทธิ 128.30 ล้านบาท หรือมีกำไรสุทธิ 0.32 บาทต่อหุ้น
 
ทั้งนี้ ผลการดำเนินงานในไตรมาสดังกล่าวที่มีกำไรลดลง สาเหตุหลักมากจากรายได้จากการขายลดลงจากปีก่อนตามราคาขายในตลาดที่ปรับตัวลง ขณะที่ค่าใช้จ่ายในการขายและบริหารปรับตัวขึ้น